Okresná prokuratúra Zvolen 
Trhová 1, 960 19 Zvolen 1 	

Sp. zn. : 2 Pv 731/11/6611	Zvolen, 14.8.2013
EEČ : 2-51-121-2013

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Zvolen
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 9.2.2012, spisová značka 2 Pv 731/11/6611, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Trestné stíhanie bolo podmienečne zastavené na tom skutkovom základe, že dňa 15. 09. 2011 v čase o 19.35 h v katastri obce XXXXX okres XXXXX, viedol po ceste I/69 v smere od obce XXXXX OMV Seat Toledo, ev. č. XXXXX pričom v križovatke s cestou III/066023 v km 7,0 nedal prednosť v jazde vozidlu VAZ 2101, ev. č. XXXXX, ktoré viedol vodič XXXXX, nar. 24. 03. 1993, bytom XXXXX, XXXXX v smere od mesta XXXXX, následkom čoho došlo k ich čelnej zrážke, čím porušil ustanovenie § 20 ods. l zák. č. 8/2009 Z. z. o cestnej premávke a cestujúcim vo vozidle VAZ 2101
XXXXX, nar. 24. 03. 1993, bytom XXXXX, XXXXX ktorý seddel na prednom sedadle vpravo, vedľa vodiča spôsobil zranenia - pomliaždenie prednej steny hrudníka, tržnoreznú ranu pravej ruky a psychosomatický šok s dobou liečenia 2 - 3 týždne,
XXXXX, nar. 20. 07. 1970, bytom XXXXX, XXXXX sediacej na zadnom sedadle vľavo, spôsobil zranenia - pomliaždenie prednej steny hrudníka prsníka, zlomeninu 6. a 7. rebra vpravo, pomliaždenie prednej plochy stehna vpravo, pomliaždenie prednej plochy predkolenia vpravo, psychosomatický šok ľahkého stupňa s dobou liečenia 4 - 5 týždňov,
XXXXX, nar. 02. 11. 1972, bytom XXXXX, XXXXX, sediacej na zadnom sedadle vpravo, psôsobil zranenie - tržnozmliaždené poranenie hlavy vpravo, otas mozgu ľahkého stupňa, psychosomatický šok ľahkého stupňa s dobou liečenia 3 týždne.

Uznesením prokurátora Okresnej prokuratúry XXXXX zo dňa 9.2.2012, spisová značka 2 Pv 731/11/6611, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
16 mesiacov
Odôvodnenie:
	Vyšetrovateľ OR PZ OKP XXXXX uznesením 939/OVK-XXXXX-10 dňa 27. 01. 2012 podľa § 199 ods. l Tr. poriadku začal trestné stíhanie a súčasne podľa § 206 ods. l Tr. poriadku vzniesol obvinenie XXXXX pre prečin ublíženia na zdraví podľa § 158 Tr. zákona na tom skutkovom základe, že dňa 15. 09. 2011 v čase o 19.35 h v katastri obce XXXXX, viedol po ceste I/69 v smere od obce XXXXX OMV Seat Toledo, ev. č. XXXXX, pričom v križovatke s cestou III/066023 v km 7,0 nedal prednosť v jazde vozidlu VAZ 2101, ev. č. XXXXX ktoré viedol vodič XXXXX, nar. 24. 03. 1993, bytom XXXXX, XXXXX v smere od mesta XXXXX následkom čoho došlo k ich čelnej zrážke, čím porušil ustanovenie § 20 ods. l zák. č. 8/2009 Z. z. o cestnej premávke a cestujúcim vo vozidle VAZ 2101
XXXXX, nar. 24. 03. 1993, bytom XXXXX, XXXXX, ktorý seddel na prednom sedadle vpravo, vedľa vodiča spôsobil zranenia - pomliaždenie prednej steny hrudníka, tržnoreznú ranu pravej ruky a psychosomatický šok s dobou liečenia 2 - 3 týždne,
XXXXX, nar. 20. 07. 1970, bytom XXXXX, XXXXX sediacej na zadnom sedadle vľavo, spôsobil zranenia - pomliaždenie prednej steny hrudníka prsníka, zlomeninu 6. a 7. rebra vpravo, pomliaždenie prednej plochy stehna vpravo, pomliaždenie prednej plochy predkolenia vpravo, psychosomatický šok ľahkého stupňa s dobou liečenia 4 - 5 týždňov,
XXXXX, nar. 02. 11. 1972, bytom XXXXX, XXXXX, sediacej na zadnom sedadle vpravo, psôsobil zranenie - tržnozmliaždené poranenie hlavy vpravo, otas mozgu ľahkého stupňa, psychosomatický šok ľahkého stupňa s dobou liečenia 3 týždne.

	XXXXX prokuratúry vo Zvolene uznesením sp. zn. 2 Pv 731/11  zo dňa  09. 02. 2012 podľa § 216 ods. l písm. a/, b/, c/ Tr. poriadku podmienečne zastavil trestné stíhanie. Podľa § 216 ods. 2 Tr. poriadku určil skúšobnú dobu v trvaní 16 mesiacov. 

	Podľa § 217 ods. l Tr. poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne a to aj počas skúšobnej doby, že sa v trestnom stíhaní pokračuje. 

	Obvinený XXXXX podľa správy z OÚ XXXXX, OVVS, ústrednej evidencie priestupkov MV SR bol 1 x priestupkovo riešený pre porušenie pravidiel cestnej premávky a to dňa 20. 03. 2012 pre priestupok podľa § 51 ods. l zák. č. 8/2009 Z. z. - preprava nákladu a bol riešený blokovou pokutou vo výške 280,- Eur, zo správy OO PZ XXXXX - západ vyplýva, že v súčasnej dobe sa nedopustil protiprávneho konania. Z Obeckého úradu XXXXX vyplýva, že XXXXX sa nedopustil protiprávneho konania. Z odpisu z RT vyplýva, že v sledovanom období nebol súdený a z lustrácie GP SR vyplýva, že nie je voči nemu vedené iné trestné stíhanie. 

	S poukazom na uvedené je zrejmé, že sa obvinený XXXXX v priebehu skúšobnej doby dopustil priestupku podľa § 51 ods. l zák. č. 8/2009 Z. z. - preprava nákladu, tým, že pri preprave nákladu prekročil najväčšiu prípustnú hmotnosť vozidla a bol riešený blokovou pokutou vo výške 280,- Eur, avšak vzhľadom na závažnosť tohto priestupku, možno konštatovať, že viedol riadny život. Preto bolo potom rozhodnuté tak ako je to uvedené vo výrokovej časti tohto uznesenia, s tým, že sa v skúšobnej dobe osvedčil. 

	Podľa ustanovenia § 217 ods. 4 Tr. poriadku právoplatnosťou tohto rozhodnutia alebo uplynutím lehoty uvedenej v ods. 2 nastávajú účinky zastavenia trestného stíhania (§ 9 odsek 1, písmeno e).

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. František Judiak
prokurátor